CELEX: 32022R0557
Language: sl
Date: 2022-04-01 00:00:00
Title: Izvedbena uredba Komisije (EU) 2022/557 z dne 1. aprila 2022 o uvrstitvi določenega blaga v kombinirano nomenklaturo

7.4.2022   
               
               
                  SL
               
               
                  Uradni list Evropske unije
               
               
                  L 108/16
               
            
         IZVEDBENA UREDBA KOMISIJE (EU) 2022/557
         z dne 1. aprila 2022
         o uvrstitvi določenega blaga v kombinirano nomenklaturo
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
         ob upoštevanju naslednjega:
         
                     (1)
                  
                  
                     Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
                  
               
                     (2)
                  
                  
                     Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
                  
               
                     (3)
                  
                  
                     Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
                  
               
                     (4)
                  
                  
                     Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
                  
               
                     (5)
                  
                  
                     Ukrepi iz te uredbe so v skladu z mnenjem Odbora za carinski zakonik –
                  
               SPREJELA NASLEDNJO UREDBO:
         
            Člen 1
            Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
         
         
            Člen 2
            V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 1. aprila 2022
            
               
                  Za Komisijo
               
               Gerassimos THOMAS
               
                  generalni direktor
               
               
                  Generalni direktorat za obdavčenje in carinsko unijo
               
            
         
         
            (1)  UL L 269, 10.10.2013, str. 1.
         
            (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
      
         
            PRILOGA
            
                        Opis blaga
                     
                     
                        Uvrstitev (oznaka KN)
                     
                     
                        Utemeljitev
                     
                  
                        (1)
                     
                     
                        (2)
                     
                     
                        (3)
                     
                  
                        
                                    (1)
                                 
                                 
                                    Z beljakovinami bogata frakcija, nastala pri ločevanju grahove moke na frakcijo, bogato z beljakovinami, in frakcijo, bogato s škrobom, v obliki finega bež prahu ali v obliki peletov, v majhnih vrečah (15 do 20 kg) ali velikih vrečah (500 do 1 000  kg).
                                    Proizvod ima naslednje analitske lastnosti (vsebnost suhe snovi):
                                    
                                                —
                                             
                                             
                                                7,4 % škroba
                                             
                                          
                                                —
                                             
                                             
                                                54 % beljakovin
                                             
                                          Proizvod se proizvaja iz posušenega graha (Pisum sativum), ki se opere, olušči in zmelje, da se pridobi grahova moka. Moka se nato v centrifugalnem separatorju loči na frakcijo, bogato z beljakovinami, in frakcijo, bogato s škrobom. Po tem postopku se frakcija, bogata z beljakovinami, bodisi pusti v obliki prahu bodisi se aglomerira v pelete.
                                    Proizvod je prepoznaven in se uporablja izključno kot krma za živali.
                                 
                              
                     
                        2309 90 31 
                     
                     
                        Uvrstitev opredeljujejo splošni pravili 1 in 6 za razlago kombinirane nomenklature, opomba 1 k poglavju 23 ter besedilo oznak KN 2309 , 2309 90  in 2309 90 31 .
                        Proizvod je zaradi frakcioniranja v centrifugalnem separatorju izgubil bistvene značilnosti izvirnega materiala. Zato je uvrstitev pod tarifno številko 1106  kot moka iz sušenih stročnic in uvrstitev kot nadalje pripravljene vrtnine pod tarifno številko 2005 izključena.
                        Uvrstitev pod tarifno številko 2302  je prav tako izključena, ker proizvod ni nastal kot ostanek pri presejevanju, mletju ali drugi obdelavi stročnic (glej Pojasnjevalne opombe harmoniziranega sistema k tarifni številki 2302 , točka (C)). Proizvod je bil namenoma proizveden iz grahove moke. Nadalje je bil predelan in se uporablja izključno kot krma za živali (glej tudi Pojasnjevalne opombe harmoniziranega sistema k poglavju 23).
                        Proizvod je zato treba uvrstiti pod oznako KN 2309 90 31  kot druge pripravke, ki se uporabljajo kot krma za živali in vsebujejo manj kot 10 mas. % škroba.
                     
                  
                        
                                    (2)
                                 
                                 
                                    S škrobom bogata frakcija, pridobljena z ločevanjem grahove moke na frakcijo, bogato z beljakovinami, in frakcijo, bogato s škrobom, v obliki svetlo rumenega prahu ali v obliki peletov, v razsutem stanju ali v velikih vrečah (25 do 1 000  kg).
                                    Proizvod ima naslednje analitske lastnosti (vsebnost suhe snovi):
                                    
                                                —
                                             
                                             
                                                73 % škroba
                                             
                                          
                                                —
                                             
                                             
                                                13 % beljakovin
                                             
                                          Proizvod se proizvaja iz posušenega graha (Pisum sativum), ki se opere, olušči in zmelje, da se pridobi grahova moka. Moka se nato v centrifugalnem separatorju loči na frakcijo, bogato z beljakovinami, in frakcijo, bogato s škrobom. Po tem postopku se frakcija, bogata s škrobom, bodisi pusti v obliki prahu bodisi se aglomerira v pelete.
                                    Proizvod je prepoznaven in se uporablja izključno kot krma za živali.
                                 
                              
                     
                        2309 90 51 
                     
                     
                        Uvrstitev opredeljujejo splošni pravili 1 in 6 za razlago kombinirane nomenklature, opomba 1 k poglavju 23 ter besedilo oznak KN 2309 , 2309 90  in 2309 90 51 .
                        Proizvod je zaradi frakcioniranja v centrifugalnem separatorju izgubil bistvene značilnosti izvirnega materiala. Zato je uvrstitev pod tarifno številko 1106  kot moka iz sušenih stročnic in uvrstitev kot nadalje pripravljene vrtnine pod tarifno številko 2005  izključena.
                        Uvrstitev pod tarifno številko 2302  je prav tako izključena, ker proizvod ni nastal kot ostanek pri presejevanju, mletju ali drugi obdelavi stročnic (glej Pojasnjevalne opombe harmoniziranega sistema k tarifni številki 2302 , točka (C)). Proizvod je bil namenoma proizveden iz grahove moke. Nadalje je bil predelan in se uporablja izključno kot krma za živali (glej tudi Pojasnjevalne opombe harmoniziranega sistema k poglavju 23).
                        Proizvod je zato treba uvrstiti pod oznako KN 2309 90 51  kot druge pripravke, ki se uporabljajo kot krma za živali in vsebujejo več kot 30 mas. % škroba.